Diari Oficial de la Generalitat Valenciana


Sumari del DOGV 5872, del 17-10-2008 (2008/11497)

RESOLUCIÓ de 13 d'octubre de 2008, de la directora de l'Agència Valenciana de Foment i Garantia Agrària, per la qual es convoquen, per a 2008, les ajudes a projectes RURALTER-Leader: primera ronda de presentació de projectes RURALTER-Leader.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5872

Data del DOGV
:   17-10-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/11719


Data del document
:   13-10-2008

Organisme emissor
:   Agència Valenciana de Foment i Garantia Agrària

Tipus de document
:   Resolució

Correcció d'errades

Anàlisi jurídica

 Descriptors 

:   * Agència Valenciana de Foment i Garantia Agrària
    * Alacant
    * València
    * Castelló de la Plana
    * ajuda a l'agricultura
    * regió rural
    * persona jurídica
    * petita empresa
    * administració local
    * desenvolupament rural
    * ajuda a les empreses
    * protecció del patrimoni
    * patrimoni arquitectònic
    * suport econòmic
    * petita i mitjana empresa
    * empresa individual
    * turisme rural
    * aglomeració rural
    * persona física
    * professió independent
    * ajuda pública

RESOLUCIÓ de 13 d'octubre de 2008, de la directora de l'Agència Valenciana de Foment i Garantia Agrària, per la qual es convoquen, per a 2008, les ajudes a projectes RURALTER-Leader: primera ronda de presentació de projectes RURALTER-Leader. [2008/11547]
En el Programa de Desenvolupament Rural de la Comunitat Valenciana (PDR-CV) 2007-2013 es preveuen 61 milions d'euros destinats a finançar les ajudes per al desenvolupament del medi rural RURALTER-Leader. Estos fons es distribuïxen en cinc mesures sectorials de l'eix 3 del PDR, que absorbixen 49 milions d'euros, i una mesura per al suport a la cooperació interterritorial, a la qual s'assignen 12 milions d'euros.
En l'Orde de 27 de juny de 2008, de la Conselleria d'Agricultura, Pesca i Alimentació, que regula les bases que regiran l'aplicació de les mesures de l'eix 3, s'establix, en la disposició huitena que el termini de presentació de sol·licituds i els imports màxims a concedir cada any es determinaran per mitjà de la convocatòria d'ajudes corresponent.
Atés les disposicions de l'article 23 de la Llei 38/2002, de 17 de novembre, General de Subvencions, i en concordança amb els principis de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sobre inici del procediment per a la convocatòria anual de concessió de subvencions, la informació referent als crèdits pressupostaris, la quantia de les subvencions i el termini de presentació de sol·licituds.
Atés les disposicions de l'article 47.11 del text refós de la Llei d'Hisenda Pública del Consell, que exigix la publicació de les línies de subvenció finançadores i l'import global màxim destinat a les subvencions.
Atés que els crèdits pressupostaris que suporten les ajudes RURALTER-Leader estan inclosos en el pressupost de l'Agència Valenciana de Foment i Garantia Agrària.
En virtut de les facultats conferides en l'article 47.3 del text refós de la Llei de la Hisenda Publica de la Generalitat Valenciana i en l'article 13 del Decret 123/2006, pel qual s'aprova l'Estatut de l'Agència Valenciana de Foment i Garantia Agrària, resolc:
Primer. Objecte i àmbit
1. Convocar per a l'exercici 2008 la concessió d'ajudes, en règim de concurrència competitiva, destinades a finançar la primera ronda de projectes RURALTER-Leader.
2. Els projectes hauran d'executar-se en algun dels municipis rurals recollits en l'annex I d'esta resolució i que constituïxen l'espai rural definit per a l'aplicació dels eixos 3 i 4 del Programa de Desenvolupament Rural de la Comunitat Valenciana (PDR-CV) 2007-2013. D'acord amb el que es preveu en el Marc Nacional de Desenvolupament Rural, aprovat per la Comissió Europea en el Comité de Desenvolupament Rural de 24 d'octubre de 2007, este espai s'estructura en diferents "zones geogràfiques de programació".
3. Els projectes a subvencionar hauran d'ajustar-se a les característiques, els objectius i els requisits recollits en l'Orde de 27 de juny de 2008, de la Conselleria d'Agricultura, Pesca i Alimentació, per la qual s'aproven les bases de les ajudes a projectes RURALTER-Leader per al període 2008-2013.
Segon. Normativa d'aplicació
1. L'Orde de 27 de juny de 2008 esmentada constituïx la norma rectora d'esta convocatòria d'ajudes.
2. Les ajudes quedaran, així mateix, sotmeses a la normativa comunitària relativa a les mesures cofinançades pel Fons Europeu Agrícola i de Desenvolupament Rural (FEADER), així com a la resta de normativa autonòmica i estatal d'aplicació.
Tercer. Finançament de les ajudes
1. Els fons per a les ajudes RURALTER-LEADER són aportats en un 62,5% per la Hisenda Pública Valenciana i en un 1% pel Ministeri de Medi Ambient i Medi Rural i Marí.
2. El FEADER aporta el restant 36,5%, a través de les següents mesures de l'eix 3 del PDR-CV: mesura 312, "Ajuda a la creació i desenvolupament de microempreses"; mesura 313, "Foment d'activitats turístiques"; mesura 321, "Prestació de servicis bàsics per a l'economia i la població rural"; mesura 322, "Conservació i millora del patrimoni rural"; i mesura 323, "Renovació i desenvolupament de pobles".
3. La distribució dels fons per mesures i zones geogràfiques és la que s'inclou com a annex II d'esta resolució. Esta distribució podrà ser modificada per resolució del director de l'Agència Valenciana de Foment i Garantia Agrària, a proposta de la direcció general responsable respecte de les ajudes al desenvolupament del medi rural, quan la falta de sol·licituds d'ajuda admissibles i/o aprovades en una mesura i/o zona puga conduir a la inexecució de les anualitats programades.
Quart. Import plurianual de la convocatòria
1. Les ajudes que es convoquen tenen caràcter plurianual, d'acord amb l'article 29 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Hisenda Pública de la Generalitat.
2. Per a cada exercici, se'n publicaran en el Diari Oficial de la Comunitat Valenciana les convocatòries oportunes, les seues línies de subvenció i els imports globals màxims, en funció de les disponibilitats pressupostàries anuals i dels fons totals recollits en el quadre financer del PDR per a les mesures de l'eix 3.
3. La dotació econòmica d'esta convocatòria puja a 15 milions d'euros, a càrrec dels pressupostos de l'Agència Valenciana de Foment i Garantia Agrària (AVFGA), dependent de la Conselleria d'Agricultura, Pesca i Alimentació (secció 12, entitat 91, capítol VII, línia SE833000). Per als exercicis subsegüents a l'actual, els imports de cada anualitat queden supeditats a l'existència de crèdit adequat i suficient en el pressupost corresponent de cada exercici.
4. La distribució en anualitats de les ajudes convocades és la següent:

Cinqué. Termini de presentació i model de sol·licitud
1. El termini de presentació de sol·licituds d'ajudes per a esta primera ronda de projectes RURALTER-Leader començarà el 15 de juliol i finalitzarà el 30 de novembre de 2008.
2. El model de sol·licitud d'ajuda i la documentació que cal presentar són els que figuren en els annexos III i IV d'esta convocatòria. Les sol·licituds es dirigiran a la Direcció General d'Empreses Agroalimentàries i Desenvolupament del Medi Rural.
Sisé. Concessió d'ajudes
1. Les sol·licituds d'ajuda seran avaluades per la junta directiva del grup d'acció local RURALTER-Leader de la zona geogràfica en què s'incloga el municipi en què s'executarà el projecte proposat.
2. Este òrgan emetrà la corresponent proposta de resolució adreçada a la directora general d'Empreses Agroalimentàries i Desenvolupament del Medi Rural, que serà qui resoldrà la convocatòria, d'acord amb l'article 12 del Decret 121/07, de 27 de juliol, del Consell, i perquè és qui posseïx les funcions d'autorització de pagament dels fons FEADER, per delegació de l'Organisme Pagador de 31 de juliol de 2007.
3. La concessió de les ajudes, que es realitzarà en el termini màxim de 2 mesos des de la resolució de selecció dels GAL RURALTER-Leader, serà notificada individualment al beneficiari.
4. En rebre la notificació de l'ajuda concedida, el beneficiari remetrà, en el termini de 30 dies, el formulari d'acceptació d'esta, d'acord amb el model de l'annex V. Si en este termini no s'ha rebut l'acceptació, quedarà sense efecte la subvenció concedida.
Seté. Pagament de les ajudes
1. El model de sol·licitud de pagament de l'ajuda concedida, tant si és per a pagaments parcials, contra certificació parcial de la despesa, com per a pagaments finals, serà l'inclòs com a annex VI.
2. Esta sol·licitud anirà acompanyada de la documentació que es detalla en el mateix formulari. El compte justificatiu s'ajustarà al model inclòs com a annex VII.
3. La sol·licitud de pagament anirà així mateix acompanyada d'una declaració d'ajudes concurrents, segons el model de l'annex VIII.
4. En el cas que el beneficiari siga una administració local, la sol·licitud haurà d'anar acompanyada addicionalment de la documentació descrita en l'annex IX.
Huité. Publicitat
1. De conformitat amb l'article 18 de la Llei 38/2002, de 17 de novembre, General de Subvencions, es publicarà en el Diari Oficial de la Comunitat Valenciana un extracte de la resolució de concessió de subvencions, amb expressió de la convocatòria, programa i crèdit a què s'imputen, beneficiari, quantitat concedida i finalitat o finalitats de la subvenció.
2. Com a mínim una vegada a l'any, l'Agència Valenciana de Foment i Garantia Agrària, com a autoritat de gestió del Programa de Desenvolupament Rural de la Comunitat Valenciana, publicarà en versió electrònica o impresa la llista de beneficiaris de les ajudes, les denominacions dels projectes subvencionats i els imports de les ajudes públiques assignades, si bé haurà de garantir-se el dret d'accés als interessats en estos, com també el seu dret a formular objeccions.
Nové. Recursos
La present resolució posa fi a la via administrativa i contra esta es pot interposar potestativament un recurs de reposició davant de la subsecretària de la Conselleria d'Agricultura, Pesca i Alimentació, en la seua qualitat de directora de l'AVFGA, en el termini d'un mes comptador des de l'endemà de la publicació, o impugnar-se directament davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos des de l'endemà de la notificació, de conformitat amb les disposicions dels articles 116 i 117 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, i els articles 10 i 46.1 de la Llei de la Jurisdicció Contenciosa Administrativa.
València, 13 d'octubre de 2008.- La directora de l'Agència Valenciana de Foment i Garantia Agrària: Pilar Amigó Salvi.
ANNEX I
ZONES GEOGRÁFIQUES DE PROGRAMACIÓ
RURALTER-LEADER
ZONA 1:
Albocàsser, Alcalà de Xivert, Benlloch, Borriol, Cabanes, Càlig, Canet lo Roig, Cervera del Maestre, les Coves de Vinromà, la Jana, la Pobla Tornesa, la Salzadella, Sant Jordi, Sant Mateu, San Rafael del Río, Santa Magdalena de Pulpis, Sarratella, Sierra Engarcerán, Tírig, la Torre d'en Doménec, Traiguera, Vilanova d'Alcolea.
ZONA 2:
Atzeneta del Maestrat, Ares del Maestre, Benafigos, Benasal, Castell de Cabres, Castellfort, Catí, Cinctorres, Culla, Xert, Xodos, Forcall, Herbés, la Mata, Morella, Olocau del Rey, Palanques, Portell de Morella, la Pobla de Benifassà, Rossell, Todolella, la Torre d'En Besora, Vallibona, Villafranca del Cid, Vilar de Canes, Villores, Vistabella del Maestrazgo, Zorita del Maestrazgo.
ZONA 3:
Aín, Alcudia de Veo, Alfondeguilla, Algimia de Almonacid, Almedíjar, Altura, Arañuel, Argelita, Artana, Ayódar, Azuébar, Barracas, Bejís, Benafer, Castellnovo, Castillo de Villamalefa, Caudiel, Cirat, Cortes de Arenoso, Costur, Chóvar, Eslida, Espadilla, Fanzara, Figueroles, Fuente la Reina, Fuentes de Ayódar, Gaibiel, Geldo, Higueras, Jérica, Lucena del Cid, Ludiente, la Llosa, Matet, Montán, Montanejos, Navajas, Pavías, Pina de Montalgrao, Puebla de Arenoso, Ribesalbes, Sacañet, Soneja, Sot de Ferrer, Suera, Tales, Teresa, Toga, Torás, El Toro, Torralba del Pinar, Torrechiva, les Useres, Vallat, Vall de Almonacid, Villahermosa del Río, Villamalur, Villanueva de Viver, Viver, Zucaina.
ZONA 4:
Ademuz, Albalat dels Tarongers, Alcublas, Alfara de Algimia, Algar de Palancia, Algimia de Alfara, Alpuente, Andilla, Aras de los Olmos, Benagéber, Benavites, Bugarra, Calles, Casas Altas, Casas Bajas, Casinos, Castielfabib, Quart de les Valls, Quartell, Chelva, Chulilla, Domeño, Estivella, Gátova, Gestalgar, Higueruelas, Loriguilla, Losa del Obispo, Olocau, Pedralba, Petrés, Puebla de San Miguel, Segart, Sot de Chera, Titaguas, Torrebaja, Torres Torres, Tuéjar, Vallanca, La Yesa.
ZONA 5:
Alborache, Camporrobles, Caudete de las Fuentes, Chera, Chiva, Dos Aguas, Fuenterrobles, Godelleta, Macastre, Millares, Requena, Siete Aguas, Sinarcas, Utiel, Venta del Moro, Villagordo del Cabriel, Yátova.
ZONA 6:
Atzeneta d'Albaida, Alfarrasí, Ayora, Bèlgida, Bellús, Benissoda, Benisuera, Bicorp, Bolbaite, Bufali, Carrícola, Cerdà, Cofrentes, Cortes de Pallás, Chella, Enguera, Estubeny, Fontanars dels Alforins, la Font de la Figuera, la Granja de la Costera, Guadasequies, Jalance, Jarafuel, Moixent, Montesa, Novetlè, Otos, el Palomar, Quesa, Sempere, Sumacàrcer, Teresa de Cofrentes, Torrella, Vallés, Zarra.
ZONA 7:
Ador, Alcàntera de Xúquer, Alfauir, Alfarp, Almiserà, l'Alqueria de la Comtessa, Antella, Aielo de Rugat, Barxeta, Barx, Beneixida, Beniatjar, Benicolet, Benifairó de la Valldigna, Beniflá, Benimuslem, Castellonet de la Conquesta, Catadau, Cotes, l'Ènova, Fortaleny, Gavarda, Guardamar de la Safor, Llutxent, Llocnou d'En Fenollet, Llocnou de Sant Jeroni, Llanera de Ranes, Llaurí, Llombai, Montichelvo, Palmera, Pinet, Potríes, Rafelcofer, Ráfol de Salem, Rotglà i Corberà, Rótova, Rugat, Salem, San Juan de Énova, Sellent, Senyera, Simat de la Valldigna, Terrateig, Tous.
ZONA 8:
Adsubia, Agres, Aigües, Alcalalí, Alcocer de Planes, Alcoleja, Alfafara, Algueña, Almudaina, l'Alqueria d'Asnar, Balones, Benasau, Beneixama, Benferri, Beniardá, Beniarrés, Benigembla, Benidoleig, Benifallim, Benifato, Benilloba, Benillup, Benimantell, Benimarfull, Benimassot, Benimeli, Biar, Bocairent, Bolulla, el Camp de Mirra, Cañada, Castalla, Castell de Castells, el Castell de Guadalest, Confrides, Quatretondeta, Daya Vieja, Facheca, Famorca, Gaianes, Gorga, Hondón de los Frailes, Xixona, l'Orxa, Llíber, Millena, Murla, Orxeta, Parcent, Penàguila, Planes, el Ràfol d'Almúnia, Relleu, la Romana, Sagra, Salinas, San Isidro, Sanet y Negrals, Sella, Senija, Tàrbena, Tollos, Tormos, la Torre de les Maçanes, la Vall d'Alcalà, la Vall d'Ebo, Vall de Gallinera, la Vall de Laguar.
ANNEX II
DISTRIBUCIÓ DE FONS RURALTER-LEADER
PRIMERA RONDA DE PRESENTACIÓ DE PROJECTES (2008)
1. DISTRIBUCIÓ DE FONS PER ZONES

2. DISTRIBUCIÓ PER MESURES I ANUALITATS
3329014670YGOBG IV
DOCUMENTACIÓ A PRESENTAR AMB LA SOL·LICITUD
D'AJUDA RURALTER-LEADER
A. DOCUMENTACIÓ RELATIVA AL SOL·LICITANT
1. Si és empresari/ària individual: original i còpia o còpia compulsada del DNI i del NIF.
2. En el cas de cooperatives o altres agrupacions (comunitats de béns, societats civils?) o associacions:
- Original i còpia o còpia compulsada del contracte o acta de constitució i, si és el cas, estatuts vigents, amb el número d'inscripció en el registre corresponent.
- Original i còpia o còpia compulsada de la targeta d'identificació fiscal.
3. En el cas de societats:
- Original i còpia o còpia compulsada de l'escriptura actualitzada de constitució, número d'inscripció en el Registre Mercantil.
- Original i còpia o còpia compulsada de la targeta d'identificació fiscal.
4. Si es tracta d'una empresa o entitat en fase de constitució: fotocòpia del DNI del promotor i, si és el cas, el projecte d'estatuts.
5. En el cas d'entitats locals: certificat del nomenament de l'alcalde/president, còpia de l'acord plenari o del decret d'alcaldia a ratificar pel ple de l'ajuntament pel qual s'acorda sol·licitar l'ajuda o el certificat del secretari de l'acord de la junta directiva de la mancomunitat sobre la sol·licitud, i còpia del NIF en els dos casos.
6. Si es posseïx representant legal:
- Original i còpia o còpia compulsada del seu DNI.
- Original i còpia o còpia compulsada de poders actualitzats que acrediten la seua representació, o document equivalent segons les prescripcions legals.
7. Declaració censal d'alta en l'impost d'activitats econòmiques.
8. Acreditació de la propietat o capacitat legal d'ús i gaudi dels béns del projecte.
9. Acreditació de la seua condició d'agricultor/a o ramader/a professional: caldrà aportar la declaració de la renda corresponent de l'últim exercici, l'informe de vida laboral i els 3 últims butlletins de cotització a la Seguretat Social.
10. Acreditació d'haver-se incorporat a un projecte d'explotació en comú l'any anterior a la sol·licitud d'ajuda: còpia compulsada de la resolució d'adjudicació de la Conselleria d'Agricultura, Pesca i Alimentació.
11. Acreditació d'haver-se acollit a la jubilació anticipada de l'activitat agrària l'any anterior o posterior a la sol·licitud d'ajuda: còpia compulsada de la resolució d'adjudicació de la Conselleria d'Agricultura, Pesca i Alimentació.
12. Acreditació del nombre de fills menors residents en un territori RURALTER-LEADER: fotocòpia compulsada del llibre de família i certificat d'empadronament dels fills.
13. Acreditació de la condició de família nombrosa: còpia compulsada del títol oficial de família nombrosa, expedit per la Conselleria de Benestar Social.
14. Dades de domiciliació bancària: model oficial de "Fitxa de manteniment de tercers" amb certificació de conformitat de l'entitat financera.
15. Última declaració de l'impost sobre societats o, si és el cas, de l'impost sobre la renda de les persones físiques (en cas de no haver-se aportat ja).
16. En el cas que l'empresa siga participada en més del 25%, l'últim balanç i compte de resultats anual de l'empresa participant.
17. Declaració responsable del sol·licitant sobre el compliment de la normativa d'integració laboral de persones amb discapacitat o, si és el cas, l'exempció de l'obligació. I, així mateix, declaració del percentatge de treballadors discapacitats sobre la plantilla total, tancada a 31 de desembre de l'any anterior al de la presentació de la sol·licitud d'ajudes, tal com s'establix en el Decret 279/2004, de 17 de desembre, del Consell, pel qual es regulen procediments de contractació administrativa i de concessió de subvencions per al foment de l'ocupació de les persones amb discapacitat.
18. Acreditació de trobar-se el sol·licitant al corrent de les obligacions tributàries, la qual cosa inclou:
- certificat acreditatiu que el sol·licitant no té deutes de naturalesa tributària amb la Generalitat i
- bé: original i còpia de l'alta i, si és el cas, de l'últim rebut de l'impost sobre activitats econòmiques. Així com una declaració responsable de no haver-se donat de baixa en la matrícula de l'impost sobre activitats econòmiques. Si el sol·licitant està exempt de l'impost sobre activitats econòmiques, acreditarà esta circumstància per mitjà d'una declaració responsable;
- o bé: certificat positiu que el sol·licitant no té deutes amb l'Agència Estatal de l'administració Tributària.
19. Certificat acreditatiu que el sol·licitant es troba al corrent en el compliment de les seues obligacions amb la Seguretat Social.
B. DOCUMENTACIÓ RELATIVA AL PROJECTE
1. Memòria firmada, descriptiva de la inversió o activitat i de la seua viabilitat econòmica, indicativa dels terminis d'execució, amb un pressupost detallat de les inversions a realitzar, inclosa factura proforma de les adquisicions previstes.
2. Fotografia de l'immoble (terreny o edifici) on es projecte realitzar l'actuació. En el cas d'edificis ja existents, fotografies de l'interior i l'exterior de cada una de les façanes.
3. Projecte realitzat per tècnic competent i visat pel col·legi corresponent, en el cas de requerir-ho el tipus de l'actuació. Quan este no siga necessari d'acord amb la normativa, serà suficient amb la presentació d'un croquis d'obra, mesuraments i un pressupost d'execució desglossat per partides. El projecte tècnic visat pot ser substituït per un croquis en el moment de la presentació de la sol·licitud d'ajuda, si bé haurà de ser aportat de manera immediata a la resolució de concessió perquè esta siga ferma.
4. Cartografia amb la ubicació de l'actuació projectada (escala 1:50.000, o bé 1:100.000).
5. Quan l'operació incloga actuacions sobre l'exterior d'una edificació existent, s'ha d'adjuntar croquis o pla de la façana/es projectada/es.
1. Fotocòpia compulsada de la llicència municipal d'obres i/o d'obertura, permisos o inscripcions necessaris, o bé acreditació d'haver-se sol·licitat. Estos documents podrien no ser presentats en el moment de la sol·licitud d'ajuda, si bé hauran de ser aportats de manera immediata a la resolució de concessió perquè esta siga ferma.
C. DOCUMENTACIÓ RELATIVA AL BAREM REGIONAL
1. Relació dels criteris de puntuació que el sol·licitant al·lega que concorren en el seu projecte, amb menció al document que aporta per a acreditar la realitat de cada un.
2. Declaració responsable relativa als nous llocs de treball previstos, si és el cas. En este document es descriurà cada un dels llocs de treball que es pretén crear, amb menció de:
- si és a jornada completa o no,
- cost brut anual estimat,
- qualificacions/titulació requerida per a l'exercici d'este,
- previsió sobre el nombre de nous llocs per als quals es contractaran dones,
- previsió sobre el nombre de nous llocs per als quals es contractaran jóvens (que no hagen fet els 41 anys).
El document/declaració inclourà el paràgraf final següent:
"Declare que les dades descrites més amunt són certes i, en el cas de rebre finalment una subvenció, em compromet a comunicar a l'administració qualsevol variació respecte al que s'ha descrit adés que es produïsca durant l'execució del projecte i fins a un any després de la percepció de l'últim pagament de l'ajuda."
En el cas que el sol·licitant al·legue la concurrència de criteris relatius a la creació d'ocupació, s'inclourà així mateix el paràgraf següent:
"Respecte de les noves ocupacions previstes, em compromet així mateix a remetre a l'administració còpia del/ dels contracte/s de treball (o alta com a autònom, si és el cas) en el moment en què este/os es formalitze/n."ANNEX IX
DOCUMENTACIÓ A APORTAR PER ENTITATS LOCALS JUNTAMENT AMB LA SOL·LICITUD D'AJUDA:
Les sol·licituds es formularan en instància (annex III), i s'adjuntarà la documentació següent:
a) Certificat expedit per la Secretaria-Intervenció de la corporació local en què constarà:
- Acord de l'òrgan competent favorable a la sol·licitud de subvenció: acord plenari o resolució de l'alcaldia a ratificar pel ple de l'ajuntament.
- Aprovació per l'òrgan competent del projecte d'execució o memòria valorada, si és el cas, de l'actuació per a la qual se sol·licita la subvenció.
- Si és el cas, certificat de la disponibilitat plena i real dels terrenys en què s'haja de dur a terme el projecte per al qual se sol·licita la subvenció, fent constar la seua adequació a la normativa urbanística vigent, així com a qualsevol altra per la qual puguen estar afectats.
- Certificat de la titularitat del bé i la seua possible inclusió en qualsevol figura de protecció, siga estatal, regional o municipal.
b) Projecte d'execució o memòria valorada de l'actuació per a la qual se sol·licita la subvenció, subscrita per tècnic competent si és el cas, la qual s'haurà de preveure en la seua totalitat.
c) Còpia compulsada de l'autorització de l'òrgan competent en la matèria, en cas dels projectes que puguen afectar cabals, tant si són urbans com periurbans.
d) Còpia compulsada de la comunicació a les corresponents empreses subministradores del projecte a realitzar, per a aquells casos en què es pretén el soterrament de línies de distribució elèctrica i xarxes de telefonia.
e) Certificat de la Secretaria-Intervenció de no tindre concedida subvenció o de no haver-ne sol·licitat a qualsevol organisme públic o privat per al mateix projecte durant l'exercici corrent i que no se sol·licitarà subvenció per a eixe mateix projecte durant el període de compromís de les operacions cofinançades amb fons comunitaris.
f) Certificat de la Secretaria-Intervenció de l'entitat local de la capacitat per a finançar la part de la quantia prevista en el pressupost total de la inversió que no resulte subvencionada amb indicació de la naturalesa d'este finançament.
g) Certificat de trobar-se al corrent de les obligacions tributàries i amb la Seguretat Social.
DOCUMENTACIÓ A APORTAR PER ENTITATS LOCALS JUNTAMENT AMB LA SOL·LICITUD DE PAGAMENT:
Per a procedir al pagament de la subvenció concedida, el beneficiari haurà d'acreditar el compliment dels compromisos adquirits i, en tot cas, se subvencionarà proporcionalment a la inversió aprovada i justificada, amb la presentació prèvia de sol·licitud de pagament d'acord amb l'annex VI, acompanyat dels documents justificatius següents:
a) S'haurà d'aportar les ofertes sol·licitades si és el cas, així com la memòria justificativa de l'elecció de l'oferta quan no recaiga en la proposta econòmica més avantatjosa.
b) Certificat expedit per la Secretaria-Intervenció de l'òrgan competent referent a les despeses efectuades en compliment de les ajudes subvencionades, d'acord amb els conceptes aprovats, amb el detall de les factures de les despeses que es justifiquen, així com els pagaments realitzats.
c) Quan les inversions hagen sigut finançades, a més de amb la subvenció, amb fons o recursos propis, haurà d'acreditar-se en la justificació l'import, la procedència i l'aplicació d'estos fons a les activitats subvencionades per mitjà de certificat expedit de la Secretaria-Intervenció de l'entitat local que comprenga estos aspectes.
d) Certificat expedit per la Secretaria-Intervenció de l'entitat local que les despeses s'han realitzat d'acord amb el que s'establix en la normativa reguladora de la contractació administrativa, i particularment la Llei 30/2007, de 30 d'octubre, de Contractes del Sector Públic, en relació amb allò que s'ha establit en matèria de contractació en la Llei 7/1985, de 2 d'abril, Reguladora de les Bases del Règim Local, i la Llei 38/2003, de 17 de novembre, General de Subvencions.
e) Certificat expedit per la Secretaria-Intervenció de l'entitat local que les actuacions subvencionades s'han realitzat d'acord amb les normatives urbanístiques i de protecció del medi ambient.
f) Les factures hauran de complir el que s'establix en el Reial Decret 87/2005, de 31 de gener, pel qual es regulen les obligacions de facturació, establides per a l'emissió de factures per a empreses i professionals, i ser aprovades per l'òrgan competent.
g) Les factures presentades pel beneficiari de la subvenció hauran d'anar acompanyades de justificant del pagament efectivament realitzat d'estes, així com del document comptable corresponent.
h) Model de sol·licitud de pagament d'acord amb l'annex VI d'esta orde.